

**ROKIŠKIO rajono savivaldybėS ADMINISTRACIJOS DIREKTORIUS**

**ĮSAKYMAS**

**DĖL ROKIŠKIO RAJONO SAVIVALDYBĖS ADMINISTRACIJOS DIREKTORIAUS 2022 M. GEGUŽĖS 4 D. ĮSAKYMO NR. AV-474 “ DĖL ROKIŠKIO RAJONO SAVIVALDYBĖS** **KOMISIJOS MEDŽIOKLĖS PLOTŲ VIENETAMS SUDARYTI BEI JŲ RIBOMS PAKEISTI SUDARYMO, KOMISIJOS DARBO REGLAMENTO PATVIRTINIMO“ PAKEITIMO**

2024 m. kovo 20 d. Nr. AV-172

Rokiškis

P a k e i č i u Rokiškio rajono savivaldybės administracijos direktoriaus 2022 m. gegužės 4 d. įsakymo Nr. AV-474 „Dėl Rokiškio rajono savivaldybės komisijos medžioklės plotų vienetams sudaryti bei jų riboms pakeisti sudarymo, komisijos darbo reglamento patvirtinimo“ 1 punktą ir jį išdėstau taip:

„1. S u d a r a u Rokiškio rajono savivaldybės komisiją medžioklės plotų vienetams sudaryti bei jų riboms pakeisti:

Justas Vojega – valstybinės įmonės valstybinių miškų urėdijos Rokiškio regioninio padalinio vyriausias miškininkas (komisijos pirmininkas);

Irina Barauskienė – Rokiškio rajono savivaldybės administracijos Žemės ūkio skyriaus vyriausioji specialistė (komisijos sekretorė);

Valerijus Afanasjevas – Lietuvos medžiotojų ir žvejų draugijos Rokiškio skyriaus valdybos narys;

Marius Kazlauskas – Panevėžio valdybos Panevėžio gyvosios gamtos apsaugos inspekcijos vyriausias specialistas;

Virginijus Putka – Rokiškio rajono savivaldybės ūkininkų sąjungos tarybos narys;

Jonas Žemaitis – Lietuvos miško savininkų asociacijos Rokiškio rajono skyriaus pirmininkas“.

Jaunimo reikalų koordinatorius (vyriausiasis specialistas),

vykdantis administracijos direktoriaus pareigas Gediminas Kriovė

Irina Barauskienė